শহরজুড়ে জাঁকিয়ে শীতের আমেজ, ৯ ডিগ্রির নীচে পারদ

কলকাতা: ডিসেম্বরের শহরজুড়ে জাঁকিয়ে শীতের আমেজ (Winter Forecast)। উত্তুরে হাওয়ার জোরে রাজ্যে জমে উঠছে শীত (West Bengal Winter)। ডিসেম্বরের মাঝামাঝি থেকেই উত্তর-পশ্চিম দিক দিয়ে ক্রমাগত শুষ্ক ও ঠান্ডা হাওয়া ঢুকছে পশ্চিমবঙ্গে। ফলে শীতের গতিতে কোনও বাধা নেই। কলকাতা থেকে জেলা জমিয়ে ব্যাটিং করছে শীত। এক লাফে নেমেছে তাপমাত্রা। শীতে কাবু দক্ষিণবঙ্গ। জেলা পুরুলিয়াতেও তীব্র শীতের প্রভাব দেখা যাচ্ছে।

আলিপুর আবহাওয়া দফতরের পূর্বাভাস, এবার শীতের আমেজ গায়ে মেখেই বর্ষবরণের সুযোগ পেতে চলেছেন রাজ্যবাসী। প্রতিদিনই নামছে তাপমাত্রার পারদ। শীতের প্রভাব রয়েছে দক্ষিণবঙ্গ জুড়ে। ‌দক্ষিণের জেলাগুলিতে পারদ পতন হতে দেখা যাচ্ছে শীতের প্রভাব ক্রমশ বাড়বে বাঁকুড়া, বীরভূম, মুর্শিদাবাদ, নদিয়া, হাওড়া, পূর্ব ও পশ্চিম বর্ধমান জেলায়। এই জেলাগুলিতে জমিয়ে শীত পড়বে। কুয়াশার প্রভাব থাকবে ভরপুর।এক ধাক্কায় তাপমাত্রা কমেছে জেলা পুরুলিয়ার।

আরও পড়ুন: স্কুলপড়ুয়াদের নিরাপত্তায় কড়া অবস্থান, পুলকার নিয়ে কঠোর নির্দেশিকা জারি পরিবহণ দফতরের

কলকাতায় শীতের দাপট ধীরে ধীরে বাড়ছে। সোমবার ভোরে ফের পারদ নেমে দাঁড়িয়েছে ১৫ ডিগ্রিতে, যা স্বাভাবিকের চেয়ে ১.৬ ডিগ্রি কম। এইদিন জেলা পুরুলিয়ার সর্বোচ্চ তাপমাত্রার পারদ থাকতে পারে ২৭ ডিগ্রি সেলসিয়াস ও সর্বনিম্ন তাপমাত্রার পারদ থাকতে পারে ৯ ডিগ্রি সেলসিয়াস। আলিপুর আবহাওয়া দফতর জানিয়েছে, আপাতত রাজ্যের আকাশ সর্বত্রই পরিষ্কার থাকবে। কোথাও বৃষ্টির সম্ভাবনা নেই। তবে শুষ্ক ঠান্ডা হাওয়ার সঙ্গে যুক্ত হচ্ছে সকালের কুয়াশা।

উত্তরবঙ্গের দার্জিলিং, জলপাইগুড়ি, কালিম্পং, আলিপুরদুয়ার, উত্তর দিনাজপুর, দক্ষিণ দিনাজপুর এবং মালদা, এই সাতটি জেলায় সোমবার সকাল পর্যন্ত ঘন কুয়াশার পূর্বাভাস রয়েছে। কুয়াশার কারণে দৃশ্যমানতা কমে যেতে পারে প্রায় ১ কিলোমিটার থেকে নেমে মাত্র ২০০ মিটার পর্যন্ত। এর ফলে সকালে যানবাহন চলাচলে বিঘ্ন ঘটতে পারে, বিশেষত জাতীয় ও রাজ্য সড়কে গতি কমিয়ে চালানো বাধ্যতামূলক হবে। ট্রেন পরিষেবাতেও দেরি হতে পারে বলে আশঙ্কা।

দেখুন ভিডিও