হালকা ঠান্ডার আমেজ, শীতের বিদায় কি আসন্ন?

কলকাতা: ক্যালেন্ডার পাতা বলছে শেষ হতে চলেছে মাঘ মাস। পৌষে কাঁপ ধরানো ঠান্ডা (Winter) অমিল থাকলেও, মাঘের শেষে রাজ্যে হালকা শীত শীত অনুভূত হচ্ছে। আলিপুর আবহাওয়া দফতর (Alipur Weather Office) জানিয়েছে, এতে খুশি হওয়ার মতো কিছু নেই। এই আমেজ থাকবে আর দু’দিন। তার পরেই চড়তে পারে পারদ। তবে ১৪ ফেব্রুয়ারি আবার ফিরতে পারে ঠান্ডার আমেজ। তার পরেই বাংলা থেকে এ মরসুমের মতো শীত বিদায় নেবে। তবে শীত বিদায় নিলেও রাজ্যের বিভিন্ন জেলা কুয়াশাচ্ছন্ন থাকবে। উত্তরবঙ্গে বৃষ্টির সম্ভাবনা থাকলেও দক্ষিণবঙ্গ শুষ্কই থাকবে।

হাওয়া অফিস জানিয়েছে, আগামী দু’দিন রাজ্যে তাপমাত্রা খুব একটা পরিবর্তন হবে না। হালকা শীত অনুভূত হবে।মঙ্গলবার থেকে পারদ চড়তে পারে। ওই দিন থেকে পরবর্তী দু’দিনে ২ থেকে ৪ ডিগ্রি সেলসিয়াস বাড়তে পারে তাপমাত্রা। ১৪ ফেব্রুয়ারি জেলায় জেলায় শীতের আমেজ ফিরলেও কলকাতায় শীতের আমেজ ফেরার সম্ভাবনা কম। মাঘের শেষেই কলকাতা এবং সংলগ্ন জেলাগুলি থেকে কার্যত বিদায় নিতে পারে শীত। দক্ষিণবঙ্গ আপাতত শুষ্ক থাকবে বলেই জানিয়েছে হাওয়া অফিস।

আরও পড়ুন: ‘ছাবা’র প্রচারে এবার কলকাতার রাজপথে দেখা মিলল ভিকির

উত্তরবঙ্গের দার্জিলিং, জলপাইগুড়ি, কোচবিহার, উত্তর দিনাজপুরে হালকা থেকে মাঝারি কুয়াশা থাকতে পারে। সোমবার দুটি জেলার দার্জিলিং এবং কালিম্পং একটি বা দুটি অংশে হালকা থেকে মাঝারি বৃষ্টি হবে। বাকি ছ’টি জেলায় বৃষ্টি হবে না। ১১ ফেব্রুয়ারি থেকে উত্তরবঙ্গের বিভিন্ন জেলার সর্বনিম্ন তাপমাত্রা দুই ডিগ্রি থেকে চার ডিগ্রি বৃদ্ধি পাবে। গরম বাড়বে উত্তরবঙ্গে।

অন্য খবর দেখুন